เอกชนมะกันยาหอมจ่อหอบผ้าหอบผ่อน เตรียมย้ายฐานผลิตลงหลักปักหมุด อีอีซี
นายลวรณ แสงสนิท ผู้อำนวยการสำนักงานเศรษฐกิจการคลัง (สศค.) ในฐานะโฆษกกระทรวงการคลัง เปิดเผยว่า เมื่อวันที่ 4 พ.ย.2562 นายอุตตม สาวนายน รมว.คลัง ได้ต้อนรับและประชุมหารือร่วมกับนายวิลเบอร์ รอสส์ รมว.พาณิชย์ สหรัฐอเมริกา พร้อมด้วยผู้แทนจากหน่วยงาน ภาครัฐสหรัฐฯ คณะนักธุรกิจชั้นนำของสหรัฐฯ จำนวน 16 บริษัท ณ ศูนย์แสดงสินค้าและการประชุมอิมแพ็ค เมืองทองธานี เกี่ยวกับนโยบายเศรษฐกิจการเงินของประเทศไทย รวมทั้งมาตรการส่งเสริมการลงทุนจากต่างประเทศ โดยได้นำภาคเอกชนสาขาต่างๆมาเยือนประเทศไทย เนื่องจากสหรัฐฯเล็งเห็นโอกาสและลู่ทางการลงทุนในไทย รวมถึงมีความเป็นไปได้ในการย้ายฐานการผลิตมายังไทยด้วย,นักธุรกิจสหรัฐฯให้ความสนใจเป็นพิเศษกับโครงการเขตพัฒนาพิเศษตะวันออก (อีอีซี) ซึ่งมีบริษัทชั้นนำ อาทิ บริษัท Baxter International ผู้นำเทคโนโลยีทางการแพทย์ที่ได้เข้ามาลงทุนในอีอีซีแล้วและมองว่าไทยจะเป็นฐานการผลิตที่สำคัญสำหรับภูมิภาคอาเซียนได้ นอกจากนี้ ยังสนใจการลงทุนในสาขาพลังงาน การเงิน และโครงสร้างพื้นฐาน ซึ่งรัฐบาลพร้อมให้การสนับสนุนการลงทุนจากต่างประเทศอย่างเต็มที่และที่ผ่านมา ได้ดำเนินการปรับปรุงกฎระเบียบให้มีความโปร่งใส เช่น การปรับปรุงการจัดซื้อจัดจ้างภาครัฐและพิธีการศุลกากร เป็นต้น และพร้อม สนับสนุนความร่วมมือระหว่างทั้งสองประเทศในเชิงหุ้นส่วนและสนับสนุนความเชื่อมโยงในภูมิภาค.
นักธุรกิจสหรัฐฯให้ความสนใจเป็นพิเศษกับโครงการเขตพัฒนาพิเศษตะวันออก (อีอีซี) ซึ่งมีบริษัทชั้นนำ 
อีอีซี,สศค.,ลวรณ แสงสนิท,กระทรวงการคลัง,ย้ายฐานการผลิต,อุตตม สาวนายน,ลงทุน